Madeleine Kunin

Madeleine May KUNIN (naskita la 28-an de septembro 1933 en Zuriko, Svislando) estas iama usona politikisto (Demokrata Partio). Ŝi estis 77-a guberniestro de la ŝtato Vermonto de 1985 ĝis 1991. Poste ŝi funkciis kiel ambasadorino de Usono en Svislando kaj Liĥtenŝtejno de 1996 ĝis 1999.

En 1984, ŝi fariĝis la unua virino elektita kiel guberniestro de Vermonto, kaj ankaŭ la unua juda virino elektita guberniestro de usona ŝtato. Post reelekto en 1986 kaj 1988, ŝi fariĝis la unua virino en la nacio elektita kiel guberniestro tri fojojn sinsekve. Ŝi servis entute tri oficperiodojn, de la 10-a de januaro 1985 ĝis la 10-a de januaro 1991. Kiel guberniestro, ŝi pledis por mediprotektado, edukpolitiko kaj la bezonoj de infanoj kaj junuloj. Kunin ankaŭ funkciis kiel prezidanto de la Asocio de Guberniestroj de Nov-Anglio. En 1990, ŝi rifuzis kandidatiĝi por reelekto.

Antaŭe en 1972, ŝi estis elektita al la Vermonta Ĉambro de Reprezentantoj por tri oficperiodoj. Inter 1979 kaj 1983, ŝi funkciis kiel vicguberniestro sub guberniestro Richard A. Snelling, kontraŭ kiu ŝi malsukcese kandidatiĝis en la guberniestra elekto de 1982.

Kunin estas la aŭtoro de The Big Green Book: A Four-Season Guide to Vermont (1976), Living a Political Life (1995), kaj Pearls, Politics and Power: How Women Can Win and Lead (2008).

 Referencoj 

 Eksteraj ligiloj 

 Videa tranĉeto de Kunin dokumentario
 Madeleine May Kunin ĉe Arkivo de la Judaj Virinoj
 Nov-Jorkaj Tempoj "Ĵuras" artikolon pri la geedziĝo de Kunin (2006)
 Cetera Biografia Informo
 Nelonga Profilo de Guberniestro Madeleine May Kunin

Kategorio:Usonaj politikistoj
Kategorio:Guberniestroj de Vermonto